Mavzu: Infografikani yaratish texnologiyalari. Ergasheva Maftuna 22/7- guruh

|
Mavzu: Infografikani yaratish texnologiyalari. Ergasheva Maftuna 22/7- guruh
|
Sana | 13.10.2024 | Hajmi | 4,67 Kb. | | #274890 |
Bog'liq Mavzu Infografikani yaratish texnologiyalari. Ergasheva Maftuna (1)
Mavzu: Infografikani yaratish texnologiyalari
Mavzu: Infografikani yaratish texnologiyalari. Ergasheva Maftuna 22/7- guruh 1. Infografika nima? 2. Infografikaning asosiy turlari. 3. Infografika yaratish uchun kerakli maslahat va 5 ta onlayn xizmat
Reja:
Bugungi kunda grafik media mahsulotlarga boʻlgan talab va eʻtibor kun sayin ortib bormoqda. Ijtimoiy media marketing rivoji rivojlangani sayin, insonlarga xizmat, mahsulot hamda faoliyat haqida uzundan-uzoq tekstli maʻlumotlardan koʻr vizual kontent — infografikalar taqdim etilishi ancha effekt bermoqda. Xoʻsh, infografika nima? Infografika — axborotni taqdim etishning grafik usulidir. Boshqacha qilib aytganda, buni rasm koʻrinishidagi maʻlumotlar desak ham boʻladi. Infografika boshqa elementlarni (matn, koʻrsatkichlar, diagrammalar, bloklar va ikonlar) oʻz ichiga olishi mumkin, unda grafik tasvirlar asosiy rol oʻynaydi. Infografikani odatda grafik dizaynerlar, baʻzan esa illyustratorlar yaratadilar. Infografika oddiy rasm yoki tasvirli matndan nimasi bilan farq qiladi? Infografika, umuman olganda, axborot uzatishning mustaqil vositasidir. Bir soʻz bilan aytganda, infografika materialni tez, vizual va yorqin taqdim etish uchun moʻljallangan. Infografikaning koʻpgina afzalliklari bor: Birinchidan, infografika sizga katta hajmdagi maʻlumotlarni koʻrsatishga imkon beradi — matnni uzoq vaqt oʻqish uchun bugungi auditoriyaning sabri va vaqti kamlik qilmoqda. Ikkinchidan, yaxshi infografika maʻlumotni yanada aniqroq qiladi. Uchinchidan, qiziqarli rasm tomoshabinlarning eʻtiborini jalb qilishga yordam beradi, shuning uchun bu format ommaviy ravishda qoʻllaniladi. Bugungi zamonaviy taʻlim tizimida ham infografik materiallardan koʻproq foydalanish tavsiya etilmoqda. Infografika qayerlarda ishlatiladi?
Infografika yordamida siz mijozlar yoki xodimlarning maʻlumotlari bilan tanishishingiz mumkin;
Muhim yangiliklarni koʻrsatishingiz mumkin;
Mahsulotlaringizni/xizmatlaringizni reklama qilasiz;
Odamlar qaysi tilda gaplashishidan qatʻi nazar, hamma uchun tushunarli boʻlgan qulay texnik koʻrsatma tayyorlagan boʻlasiz;
Statistik maʻlumotlar, yillik hisobot, tadqiqot natijalarini tayyorlashingiz mumkin;
Yoʻl belgilari ham infografikaning bir turidir
Infografikaning beshta asosiy turi mavjud: Analitik yoki raqamli infografika. Uning yordami bilan statistik maʻlumotlar taqdim etiladi, unda juda koʻp raqamlar, diagrammalar, grafiklar mavjud boʻlishi mumkin. Yangiliklar infografikasi. U soʻnggi voqealar haqida aniq hikoya qiladi, xronologiyani va atrofda sodir boʻlayotgan voqealarning muhim bosqichlarini aks ettiradi. Qurilish infografikasi. Obʻektning tuzilishini yoki uning mexanizmini, baʻzan tarixiy voqeaning xronologiyasini va sabablarini koʻrsatadi. Reklama infografikasi. Oʻz mahsulotlarini reklama qilish uchun kompaniyalar tomonidan yaratilgan. Qiyosiy infografika. Turli obʻektlarning xususiyatlarini solishtirish imkonini beradi. Infografikaning kamchiliklari: Infografikaning birinchi kamchiligi shundaki, uni tayyorlash unchalik oson hamda arzon emas. Matn yoki roʻyxatni yozish, odatda, toʻgʻri tasvirlarni tanlash va ularni oqilona birlashtirishdan koʻra ancha oson, arzonroq va tezroq. Bundan tashqari, yaxshi infografikani yaratish uchun sizga ijodkorlik, kreativ dizayn fikrlash kerak. Ikkinchi kamchilik shundaki, baʻzida materialni taqdim etishning bunday rang-barang shakli odamlarni bu maʻlumotni unchalik jiddiy emas deb qabul qilishiga sabab boʻlishi mumkin. Uchinchi kamchilik shundaki, infografika deyarli har doim voqelikni qandaydir sxematik, umumlashtirish va soddalashtirishdir. Infografika yaratishni osonlashtiradigan koʻplab onlayn xizmatlar mavjud: 1.Canva 2.Easel.ly 3.Piktochart 4.Venngage 5.Creately Ushbu xizmatlar yordamida siz infografikalarni tezda jamlashingiz mumkin. Bepul shablonlar, rasmlar, piktogrammalar va shriftlarning katta kutubxonasi mavjud. E’tiboringiz uchun rahmat!
http://fayllar.org
|
| |